**Vállalkozási keretszerződés**

TERVEZET

Amely létrejött egyrészről a

**MÁV Magyar Államvasutak Zártkörűen Működő Részvénytársaság**

Székhely: H-1087 Budapest, Könyves Kálmán krt. 54-60.

Számlavezető pénzintézete ERSTE BANK HUNGARY Zrt.

Számlaszáma: 11991102-02163275

Számlabenyújtás címe: MÁV Zrt. 1426 Budapest, Pf.: 24.

Adószáma 10856417-2-44

Statisztikai számjel 10856417-5221-114-01

Cégbíróság és cégjegyzékszáma Fővárosi Törvényszék Cégbírósága

Cg. 01-10-042272

Képviseli: …………………

……………………

Szerződés teljesítése során eljár: MÁV Szolgáltató Központ Zrt.

Beszerzés és Logisztika Üzletág Környezetvédelem

Székhelye: 1087 Budapest, Könyves Kálmán krt. 54-60.,

Cégbíróság: Fővárosi Törvényszék Cégbírósága

Cégjegyzékszám: Cg. 01-10-045838

,mint megrendelő (továbbiakban: „**Megrendelő”)**

másrészről a

Név:

Székhely:

Cégbíróság és cégjegyzékszám:

Adószám:

Statisztikai számjel:

Számlavezető pénzintézet:

Számlaszám:

Képviseli:

,mint vállalkozó (a továbbiakban „**Vállalkozó**”), (a továbbiakban együttesen: a Megrendelő és a Vállalkozó a továbbiakban együttesen Fél vagy Felek) - között, az alábbi feltételekkel:

**Preambulum**

Megrendelő, mint Ajánlatkérő 2017. ……… napján *„****Illegálisan elhelyezett hulladékok elszállítása, kezelése***”tárgyban a közbeszerzésekről szóló 2015. CXLIII. törvény (továbbiakban: Kbt.) Második rész XV. fejezete szerinti nyílt közbeszerzési eljárást indított.

Megrendelő a közbeszerzés tárgyával szemben támasztott szakmai követelményeket a közbeszerzési dokumentumokban határozta meg.

Vállalkozó, mint ajánlattevő az eljárásban a törvényes feltételeknek megfelelő érvényes ajánlatot nyújtott be.

A Kbt. 131. § (2) bekezdése alapján a nyertes ajánlat értékelésre kerülő elemeit jelen Szerződés 7. sz. melléklete tartalmazza.

Megrendelő a közbeszerzési eljárás során benyújtott ajánlatokat megvizsgálta, egymással összevetette, a szükséges értékelést lefolytatta, és döntését az elbírálást követően az ajánlattevőkkel közölte. Megrendelő – a hivatkozott közbeszerzési eljárásban – hozott döntése szerint nyertes ajánlattevő az eljárás …….[[1]](#footnote-1) része tekintetében Vállalkozó lett.

Ilyen előzmények után a Szerződő Felek a közbeszerzési dokumentumoknak, valamint a Vállalkozó közbeszerzési eljárás ……[[2]](#footnote-2) részében benyújtott ajánlatának megfelelően az alábbiak szerint állapodnak meg:

Felek rögzítik, hogy a jelen vállalkozási keretszerződést (a továbbiakban: Szerződés) a Polgári Törvénykönyvről szóló 2013. évi V. törvény (a továbbiakban Ptk.) 6:238. §, és a Kbt. 131. §-a alapján, a fent hivatkozott közbeszerzési eljárásra tekintettel írják alá.

A közbeszerzési eljárás dokumentumai a Szerződés elválaszthatatlan részét képezik, különös tekintettel a közbeszerzési dokumentum rendelkezéseire, valamint a nyertes ajánlat tartalmára.

A fentiekben említett közbeszerzési dokumentumok, illetőleg a jelen szerződés közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája (felsorolásban a legmagasabb rendűvel kezdve) a következő:

(1) a Kiegészítő tájékoztatás kérésére adott ajánlatkérői válaszok – amennyiben erre sor került;

(2) Ajánlati felhívás;

(3) közbeszerzési dokumentumok;

(4) Vállalkozó ajánlata;

(5) jelen Szerződés.

A Vállalkozó a közbeszerzési eljárás dokumentumait és a jelen Szerződés feltételeit megismerte, az abban foglaltakat nyilatkozatával elfogadta.

A MÁV Szolgáltató Központ Zrt. által a MÁV Zrt., valamint a MÁV Zrt. érintett leányvállalatai közötti, 2017. január 1. napjától hatályos, a nyújtott szolgáltatások tárgyában kötött Beszerzés-logisztikai és Környezetvédelmi Szolgáltatási Keretszerződés alapján a környezetvédelmi tevékenység elvégzése tekintetében a MÁV Szolgáltató Központ Zrt. Beszerzési Üzletág Környezetvédelem szervezet jár el.

Erre tekintettel a Szerződés teljesítése során, a teljesítéssel kapcsolatos szakmai koordináció, a teljesítés igazolása során a MÁV SZK Zrt. kijelölt kapcsolattartója jogosult eljárni.

**FOGALOM MEGHATÁROZÁSOK**

A Szerződésben a következő kifejezéseket az alábbiak szerint kell értelmezni:

**„BASWARE Teljesítés Igazolás”:** a Megrendelő által kiállított pénzügyi teljesítésigazolás.

„**Bizalmas Információ”:** a másik fél üzleti tevékenységével kapcsolatos bármiféle és valamennyi információ, ideértve különösen a működésekre, eljárásokra, módszerekre, könyvvitelre, technikai adatokra, know-how-ra vagy meglévő és lehetséges megrendelőkre vonatkozó vagy bármilyen más információ, melyet az adott Fél jogszerűen bizalmasként határozott meg.

**„Kapcsolt vállalkozás”:**

A Kbt. 3. § 15. pontja értelmében az a vállalkozás, amely a számvitelről szóló törvény értelmében a közszolgáltató ajánlatkérővel összevont (konszolidált) éves beszámoló készítésére köteles, vagy olyan vállalkozás,

a) amely felett a közszolgáltató ajánlatkérő közvetlenül vagy közvetve meghatározó befolyást gyakorol,

b) amely a közszolgáltató ajánlatkérő felett meghatározó befolyást gyakorol, vagy

c) amely a közszolgáltató ajánlatkérővel közösen egy másik vállalkozás meghatározó befolyása alatt áll.

**„Elháríthatatlan külső okok” (vis maior):** minden olyan rendkívüli, előre nem látható tény, körülmény, amely a fél/felek érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, sztrájk.

**„Munkaterület”:** azt a helyet, vagy azokat a helyeket jelenti, amelyeket a Megrendelő szabaddá vagy hozzáférhetővé tesz a Vállalkozó munkájának elvégzéséhez. Ide tartozik még a Megrendelő környezetéből olyan mértékű terület, amelyet a Vállalkozó a Megrendelő beleegyezésével használ, továbbá ennek minősül a munkaszervezéssel összefüggő felvonulási, előkészítési, valamint a tevékenység végzéséhez szükséges építési anyagok, gépek, szerkezetek, szerelvények és felvonulási épületek elhelyezésére és az előkészítő technológiai munkafolyamatok elvégzésére szolgáló terület is.

**„Nap”:** naptári napot jelent kivéve, ha a Szerződés vagy jogszabály munkanapról rendelkezik. Amennyiben a nem munkanapokban megállapított határidő utolsó napja szabad- vagy munkaszüneti napra esik, abban az esetben a határidő a következő munkanapon jár le.

**„MÁV Csoport”:** a MÁV Zrt. munkaszervezete funkcionális és üzleti tevékenységet folytató szervezete és az irányítása alá tartozó szervezeti egységek, valamint az olyan MÁV Zrt. tulajdonú gazdasági társaságok, amelyeknél a tulajdonos MÁV Zrt. a számviteli törvény szerinti meghatározó befolyással rendelkezik.

**„Meghatározó befolyás”**: a Ptk. 8:2.§ (2) bekezdése szerinti fogalom.

**1. Szerződés tárgya**

* 1. A Megrendelő megrendeli, a Vállalkozó elvállalja a **„*Illegálisan elhelyezett hulladékok elszállítása, kezelése*”** ……….[[3]](#footnote-3) részajánlat szerinti, a jelen szerződés 1. számú mellékletében meghatározott illegálisan elhelyezett hulladékok átvételét, gyűjtését, szükség szerint szállítható méretűre történő darabolását, elszállítását, Megrendelő eseti megrendelésének megfelelően.

A feladat terjedelmét az ajánlati felhívás, az ajánlati Dokumentáció, a kiegészítő tájékoztatás(ok) – amennyiben volt ilyen - és a Vállalkozó ajánlata határozza meg.

* 1. A Megrendelő esetenként, egyedi megrendelések formájában (továbbiakban: Lehívás vagy Eseti Megrendelés) határozza meg a szerződés időbeli hatálya alatt elszállítandó hulladékok becsült mennyiségét, a jelen szerződés alapjául szolgáló közbeszerzési eljárásban meghatározott keretek között.
  2. Megrendelő tájékoztatja Vállalkozót, hogy az Eseti Megrendelésben meghatározott illegálisan elhelyezett hulladék mennyisége Megrendelő által becsült mennyiség, azonban Megrendelő mindennemű felelősségét kizárja a mennyiségi kalkuláció helyességéért, és Vállalkozó kalkulációból eredő bárminemű igényéért. A hulladék mérlegelése és szállítójárműre történő felrakása is a Vállalkozó feladata, költségeit a Vállalkozó viseli.
  3. Az Eseti Megrendelések legalább a következő adatokat tartalmazzák:

- Az elszállítandó hulladék becsült mennyisége

- Teljesítési határidő

- Teljesítés helyszíne

- Kapcsolattartó személyek

- Teljesítés igazoló személye

- Hulladékok megnevezése (Azonosító kód)

- Munkaterület átadás-átvételének szükségessége

* 1. Megrendelő az Eseti Megrendelést elektronikus formában küldi meg a Vállalkozónak, amely megrendelés-megküldéssel létrejön az egyedi szerződés, és kötelezettség keletkezik a Vállalkozó teljesítésére, annak hatályosulásához nem szükséges Vállalkozó elfogadó nyilatkozata. A Lehívást a Vállalkozó elektronikusan, annak kézhezvételét követő 1 (egy) munkanapon belül köteles visszaigazolni.
  2. Az Eseti Megrendelésben nem szabályozott kérdésekben a jelen Szerződés rendelkezéseit kell alkalmazni.
  3. A Megrendelő tájékoztatja a Vállalkozót, hogy a szerződés tárgyát képező munka nem hatósági engedélyköteles illetve hatósági tudomásulvételi eljáráshoz sem kötött.
  4. A Vállalkozó köteles - a hulladék Megrendelőtől történő átvételét követően - a hulladék környezetvédelmi előírások szerinti kezelését az alábbi saját, valamint közreműködőinek engedélyei alapján végezni az ajánlatában rögzített átvett hulladék kezelési folyamatának megfelelően.
  5. Vállalkozó és esetlegesen igénybe vett közreműködői kötelesek a szerződés teljes időtartama alatt a szerződés tárgya szerinti hulladék szállítására és egyéb kezelésére vonatkozó érvényes hatósági engedéllyel rendelkezni, az esetlegesen a jelen szerződés hatálya alatt lejáró engedély érvényességét meghosszabbítani/új engedélyt Megrendelőnek bemutatni.
  6. **Vállalkozó:** ……………………………

Szállítási engedély száma: -

Egyéb kezelési engedély száma: …………………..

**Közreműködő(k):** …………………..

Szállítási engedély száma: …………………..

Egyéb kezelési engedély száma: …………………..

- veszélyes hulladékok (be)gyűjtésére vonatkozó engedély száma: ………….

- hulladékok (be)gyűjtésére vonatkozó engedély száma: …………..

- hulladékok szállítására vonatkozó engedély száma:

- Környezetvédelmi Ügyfél Jel (KÜJ):

- Környezetvédelmi Terület Jel (KTJ):

**Hulladék kezelő adatai:**

- Neve: ………………

- Engedélyének száma: ……………….

- KÜJ száma:

- KTJ száma:

**2. Teljesítési határidő**

2.1. Jelen szerződés a mindkét Fél általi aláírás napján lép hatályba és **a hatálybalépéstől számított 24 hónap**ig vagy amennyiben az hamarabb bekövetkezik, a jelen Szerződés 4.1. pontjában meghatározott keretösszeg kimerüléséig hatályos.

Megrendelő a szerződés időbeli hatályát legkésőbb a szerződés hatályba lépésétől számított 22. hónap utolsó napjáig megtett egyoldalú nyilatkozattal további 12 hónappal meghosszabbíthatja, ha az eseti megrendelések értéke a szerződés hatályba lépésétől számított 22. hónap utolsó napjáig nem érte el a szerződés teljes keretösszegét.

Amennyiben a szerződést a Felek nem ugyanazon napon írják alá, úgy a szerződés aláírásának napja, az utolsó aláíró aláírásának napja.[[4]](#footnote-4)

A szerződés hatálya fennmarad a szerződés időbeli hatályán belül kiadott Eseti Megrendelésekből eredő kötelezettségek mindkét Fél által történő maradéktalan teljesítéséig.

2.2. Jelen közbeszerzési eljárás eredményeként kötött Szerződés a Kbt. 195. § (1) bekezdése és a közbeszerzések központi ellenőrzéséről és engedélyezéséről szóló 320/2015 (X.30.) Korm. rendelet (a továbbiakban: Kormányrendelet) rendelkezései alapján a közbeszerzésekért felelős miniszter ellenőrzéséhez és engedélyéhez kötött.

A hatálybalépés feltétele a Kormányrendelet 13.§ (1) bekezdés a) vagy b) pontja szerinti támogató tartalmú vagy feltétellel támogató tartalmú záró tanúsítvány (továbbiakban: tanúsítvány) kiállítása, vagy a Kormányrendelet 13. § (3) bekezdésben foglalt feltételek fennállása esetén az állásfoglalásra nyitva álló határidő eredménytelen eltelte. A Kormányrendelet 13. § (2) bekezdése értelmében a Szerződés a 13. § (1) bekezdés a) vagy b) pontja szerinti záró tanúsítvány hiányában nem lép hatályba.

Amennyiben a tanúsítványt a közbeszerzésekért felelős miniszter a Szerződés aláírását követően közli Megrendelővel, a hatálybalépés napja a közlést követő munkanap.

Jelen Szerződés a szerződéses kötelezettségek mindkét fél általi kölcsönös és teljes körű teljesítésével szűnik meg. A Szerződés hatályára egyebekben a Ptk. 6:118 § (2)-(3) bek. és 6:119. § rendelkezéseit kell megfelelően alkalmazni.

Amennyiben a fentiek alapján a Szerződés a Felek általi aláíráskor még nem lép hatályba, e körülményről, valamint a Szerződés hatálybalépésének időpontjáról Megrendelő a Vállalkozót haladéktalanul tájékoztatni köteles.

2.3. A teljesítési határidőt a Megrendelő határozza meg az Eseti Megrendelésben.

2.4. Vállalkozó az Eseti Megrendelés beérkezésétől számított …[[5]](#footnote-5) munkanapon belül köteles a megfelelő személyzettel és szállító járművel megkezdeni a munkavégzést.

**3. Teljesítés Helye**

3.1. A teljesítés helye: az egyes Eseti Megrendelésekben rögzített helyszínek.

3.2. Megrendelő az Eseti Megrendelésben határozza meg az adott teljesítés vonatkozásában a munkaterület átadás-átvételének szükségességét.

**4. a szerződés keretösszege, vállalkozási díj**

4.1. **A rendelkezésre álló keretösszeg ……..,- Ft + ÁFA - azaz …… Forint + ÁFA[[6]](#footnote-6).**

4.2. Megrendelő – a jelen Szerződés időbeli hatálya alatt – a döntésének megfelelő részletekben és ütemezés szerint hívhatja le a Munka elvégzését, a keretösszeg mértékéig.

4.3. Megrendelő a Szerződés hatálya alatt Eseti Megrendelésekre a jelen szerződés **5. sz. mellékletében rögzített, a Vállalkozó ajánlata szerinti nettó egységáron** jogosult.

4.4. Felek jelen Szerződésben Vállalkozási Díj alatt az Eseti Megrendelés teljesítéséért járó ellenszolgáltatást, azaz a Vállalkozó ajánlatában meghatározott egységár és az Eseti Megrendelés alapján elszállított hulladék mennyiségének szorzatát értik.

A Felek rögzítik, hogy a Vállalkozó meggyőződött és számot vetett az ajánlatában:

* a Vállalkozási Díjat érintő minden feltétellel és körülménnyel,
* azzal a kötelezettséggel, hogy a munkákat a szerződésben és a közbeszerzési eljárás dokumentumaiban leírt módon kell végrehajtania.

4.5. Felek rögzítik, hogy a 4.1 pont szerinti Vállalkozási Díj magában foglalja a közbeszerzési eljárás dokumentumai (eljárást megindító felhívás, a kiegészítő tájékoztatás(ok) – amennyiben volt ilyen -, a Közbeszerzési Dokumentumok és mellékletei) valamint jelen szerződésben meghatározott műszaki tartalom maradéktalan – hiba és hiánymentes, szerződésszerű – megvalósításának teljes ellenértékét, valamennyi díját és költségét, a Vállalkozó összes készkiadását. Erre tekintettel a Vállalkozó a Megrendelővel szemben semmiféle többlet-térítési vagy költségtérítési igénnyel, semmilyen jogcímen nem élhet. Felek a félreértések elkerülése érdekében rögzítik, hogy a Vállalkozó köteles a jelen szerződés teljesítésével összefüggésben felmerülő mindazon költséget viselni, amelynek a Megrendelő általi viselését a jelen szerződés nem írja kifejezetten elő és/vagy amelyhez kapcsolódó a Vállalkozó általi költségviselést a jelen szerződés nem korlátozza kifejezetten.

4.6. Megrendelő kijelenti, hogy a Szerződésben meghatározott munkák ellenértékével rendelkezik.

4.7. Többletmunka elszámolására a Vállalkozó nem jogosult. A többletmunka szükségességének felmerülése a Vállalkozó üzleti kockázata, annak költségét Vállalkozó maga viseli, azt Megrendelőre nem háríthatja át.

**5. Fizetési feltételek**

5.1. A Megrendelő előleget nem fizet, fizetési biztosítékot nem ad, s egyéb szerződést biztosító mellékkötelezettségek nem terhelik.

5.2. Vállalkozó az elszállított mennyiség alapján havonta jogosult gyűjtőszámla (a továbbiakban: számla) benyújtására az egyes Eseti Megrendelések teljesítését követően, jelen Szerződés 6. pontjában meghatározottaknak megfelelő átadás-átvétel után, a jelen Szerződés 2. számú melléklete szerinti BASWARE teljesítésigazolás birtokában. A gyűjtőszámlát 1 példányban kell benyújtani és a számlához mellékelnie kell a BASWARE teljesítésigazolás kinyomtatott példányát. A Megrendelő által kiállított és aláírt teljesítésigazolás eredeti példányának csatolása hiányában számla nem nyújtható be. A számla ellenértéke a BASWARE teljesítésigazolásban elismert összeg.

5.3. A számlát a Megrendelő csak akkor fogadja be, ha azon, illetve a mellékelt teljesítésigazoláson megtalálható a Megrendelő Eseti Megrendelésének száma. A rendelésszám nélkül beérkezett számlákat a Megrendelő hiánypótlásra visszaküldi a Vállalkozónak. A szerződés szerinti fizetési esedékesség a számlákra vonatkozó magyar jogszabályi rendelkezésekben rögzített tartalmi kelléket tartalmazó, helyesen kiállított és hiánytalanul megküldött számla Megrendelő általi kézhezvételétől számítandó. A rendelésszám és a szerződésszerűen kiállított számla hiányából eredő késedelmes fizetésért a Vállalkozó késedelmi kamat felszámítására nem jogosult.

5.4. A számlázási cím: MÁV Zrt. (1087 Budapest, Könyves Kálmán körút 54-60.). Számla benyújtásának címe: MÁV Zrt. 1426 Budapest, Pf. 24.

5.5. A megfelelő tartalommal kiállított számla ellenértéke a számla Megrendelő általi kézhezvételétől számított 30 napos fizetési esedékességgel, a Kbt. 135. § (1) bekezdésének és a Ptk. 6:130. § (1)-(2) bekezdéseiben foglaltak alapján átutalással kerül kiegyenlítésre a Vállalkozó számlájában megjelölt bankszámlára.

5.6. A teljesítésigazolás kiállítása és/vagy a Vállalkozó számlájának a Megrendelő általi megfizetése nem jelent joglemondást a Megrendelő részéről, továbbá a Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy a Vállalkozó számláját kifizette úgy, hogy igényét nem jelentette be azonnal a Vállalkozó részére.

5.7. Amennyiben Vállalkozó külföldi adóilletőségű, a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül és Vállalkozó az ezzel kapcsolatos, kifejezett és visszavonhatatlan meghatalmazását Megrendelő rendelkezésére bocsátja. A meghatalmazás jelen Szerződés 6. számú mellékletét képezi.

5.8. Megrendelő nem jogosult megfizetni, illetve elszámolni jelen szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. Vállalkozó kötelezettséget vállal arra, hogy a jelen Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi, és a Kbt. 143. § (3) bekezdése szerinti ügyletekről a Megrendelőt – erre irányuló külön felhívás nélkül – haladéktalanul értesíti, különösképpen abban az esetben, ha:

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjába meghatározott feltétel;
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

A jelen pont szerinti kötelezettségek megszegése Vállalkozó súlyos szerződésszegésének minősül.

5.9. Felek rögzítik, hogy a jelen szerződés szerinti kifizetések az adózás rendjéről szóló 2003. évi XCII. törvény 36/A. §-ának hatálya alá esnek. A 2009. január 1-jét követően megfizetendő ellenértékekre vonatkozóan az adózás rendjéről szóló 2003. évi XCII. törvény 36/A. §-ának előírásai szerinti a havonta nettó 200.000,- Ft-ot meghaladó kifizetések esetén, amennyiben a kifizetés időpontjában nem szerepel a köztartozásmentes adózói adatbázisban, köteles legkésőbb a fizetési határidőig átadni, bemutatni, vagy megküldeni egy- a kifizetés napjához viszonyítva 30 napnál nem régebbi nemleges adóigazolást ennek hiányában a kifizetés visszatartásra kerül. A nemleges adóigazolás késedelmes megküldése miatti fizetési késedelem időszakára a Vállalkozó késedelmi kamatot nem számíthat fel.

5.10. Felek megállapodnak, hogy késedelmes fizetés esetén a Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 %-ponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.

5.11. A Vállalkozó számlája azon a napon számít pénzügyileg teljesítettnek, amikor a Megrendelő fizetési számláját Megrendelő számlavezető pénzintézete a Vállalkozó számlájának összegével megterhelte.

5.12. MÁV Zrt.-vel szembeni követelés engedményezése (ideértve annak faktorálását is), illetve a MÁV Zrt-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással a Vállalkozó szerződésszegést követ el a MÁV Zrt.-vel szemben, melynek alapján a Vállalkozót kártérítési felelősség terheli. A Ptk. 6:205. §-a szerinti teljesítésátvállalás, valamint a Ptk. 6:206. §-a szerinti tartozásátvállalás Megrendelő előzetes írásbeli jóváhagyásához kötött.

**6. átadás-átvétel**

6.1.A Vállalkozó a munkát írásban készre jelenti és a műszaki átadás-átvétel javasolt időpontjáról a Megrendelőt és valamennyi érintettet az átadás-átvételt megelőzően legalább 5 nappal értesíti.

6.2. A Vállalkozó által megadott és a Megrendelővel egyeztetett és kitűzött időpontban a Felek az átadás-átvételi eljárást megkezdik.

6.3. Az átadás átvételi eljárást annak kezdési időpontjától számított 30 napon belül be kell fejezni.

6.4. Amennyiben a Vállalkozó felelősségi körébe tartozó okból az átadás-átvétel megkezdéséhez szükséges feltételek nem teljesülnek, és így az Eseti Megrendelésben szereplő teljesítési véghatáridőig az átadás-átvételi eljárás nem kezdődik meg, az a Vállalkozó késedelmének minősül.

6.5. A Megrendelő és a Vállalkozó kötelesek megjelenni az eljárás kitűzött és egyeztetett időpontjában és helyén, és megvizsgálni, hogy a teljesítés szerződésszerű-e. Amennyiben a Megrendelő indoklás nélkül nem jelenik meg az eljáráson, átvételi késedelem következik be, ami kizárja a Vállalkozó esetleges késedelmét a következő eljárás megkezdéséig.

6.6. A munkaterület átadásáról-átvételéről Felek a helyszínen az aktuális állapotot rögzítő jegyzőkönyvet vesznek fel. A munkaterület átadása kapcsán a jelen szerződés munkavédelmi mellékletében foglaltakat is be kell tartani.

6.7. Megrendelő a munkát akkor veszi át, ha a Vállalkozó teljesítése megfelel a szerződésben és az Eseti Megrendelésben foglalt valamennyi követelménynek és a MÁV Zrt. vonatkozó rendelkezéseinek.

6.8. Az átadás-átvétellel járó valamennyi költséget a Vállalkozó viseli. A Vállalkozó kötelessége az átadás-átvételhez szükséges, jogszabály által előírt dokumentumok, okmányok biztosítása is.

6.9. Az átadás-átvételi eljárást nem lehet megkezdeni, illetve megkezdése esetén meghiúsultnak kell tekinteni, amennyiben: - a Vállalkozó nem teljesítette maradéktalanul a jogszabályban, jelen Szerződésben, és annak 3 sz. mellékletében foglaltakat,

- az alábbi dokumentumok nem kerülnek átadásra Megrendelő részére:

* szállítólevél(ek)
* mérlegjegy(ek)
* veszélyes hulladék esetén az „SZ” kísérő jegy(ek)
* fotódokumentáció.

6.10. A szerződés teljesítését a Megrendelő nevében a jelen Szerződés 7. pontjában rögzített Teljesítést Igazoló Személy ismeri el aláírásával a teljesítésigazolásban.

**7. Kapcsolattartás a felek között**

7.1 A jelen szerződés tartalmát érintő kérdésekben a kapcsolattartás módja kizárólag a Felek nevében a képviselőjük által aláírt levél vagy okirat.

7.2 A jelen szerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Felek azt a jelen pontban megjelölt kapcsolattartók illetve az általuk kijelölt személyek részére kézbesítik. Az ilyen írásbeli közlést tartalmazó küldemény kézbesítettnek tekintendő az alábbiak szerint:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott-tértivevényes postai küldemény esetén a tértivevényen jelzett átvételi időpontban,
* telefax esetében az igazolt feladást követő munkanapon,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.

7.3 A Felek az adataikban bekövetkező bármilyen változást, az azt követő 5 (öt) munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó felet terheli a felelősség.

7.4 Felek kölcsönösen megállapodnak abban, hogy jelen szerződés keretében elvégzendő tevékenységre, illetve felügyeletének biztosítására, koordinálására kapcsolattartó személyeket jelölnek ki.

Teljesítés során kapcsolattartó

* + 1. a Megrendelő részéről:

|  |  |  |  |
| --- | --- | --- | --- |
| név: |  | | |
| levelezési cím: |  | | |
| e-mail: |  | | |
| telefon: |  | fax: |  |
|  |  |  |  |

* + 1. a Vállalkozó részéről:

|  |  |  |  |
| --- | --- | --- | --- |
| név: |  | | |
| levelezési cím: |  | | |
| e-mail: |  | | |
| telefon: |  | fax: | - |

7.5 A Szerződés tárgyát tekintve teljesítésigazolásban részt vevő Megrendelő által kijelölt jogosult Teljesítést Igazoló Személy:

|  |  |  |  |
| --- | --- | --- | --- |
| név: |  | | |
| levelezési cím: |  | | |
| e-mail: |  | | |
| telefon: |  | fax: |  |
|  |  |  |  |

7.6 A Felek rögzítik, hogy a kapcsolattartó személyek a szerződés módosítására külön írásos meghatalmazás hiányában nem jogosultak, továbbá nyilatkozatuk nem jelenthet jogról való lemondást illetve a szerződésben rögzített kötelezettségeken túli kötelezettségvállalást.

7.7 A Megrendelő kötelezettséget vállal arra, hogy a jelen szerződés teljesítésével összefüggésben a Vállalkozó részére minden olyan körülményről kellő tájékoztatást ad, amely a tevékenység eredményességét, vagy kellő időre való elvégzését befolyásolja. Vállalkozó kötelezettsége az együttműködés feltételeinek Vállalkozó oldaláról történő biztosítása (kapcsolattartók, elérhetőségek).

**8. A Feleket egyaránt megillető jogok és terhelő kötelezettségek**

8.1 A Felek a szerződés teljesítése során együttműködni kötelesek. Ennek keretében a Felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.

8.2 Felek bizalmasan kezelik és a másik Fél írásba foglalt egyetértése nélkül nem adnak át harmadik személy számára olyan dokumentumot, adatot vagy más információt, amelyet közvetlenül, vagy közvetve a másik fél szolgáltatott a szerződéssel kapcsolatosan, akár a szerződést megelőzően, akár a szerződés időtartama alatt vagy megszűnése után. A fentiek ellenére a Vállalkozó átadhatja alvállalkozójának a Megrendelőtől kapott dokumentumokat, adatokat és más információkat, de csak olyan mértékben, ami az alvállalkozó szerződés szerinti teljesítéséhez szükséges, amely esetben a Vállalkozó az ilyen alvállalkozótól hasonló tartalmú titoktartási kötelezettséget vállaló nyilatkozatot kér.

8.3 Felek rögzítik, hogy az információs önrendelkezési jogról és az információszabadságról szóló 2011. évi CXII. törvényben foglaltakkal összhangban fennálló kötelezettségeiket a jelen szerződésben rögzített titoktartási kötelezettség mellett teljesítik.

8.4 A szerződésre és annak teljesítésére vonatkozóan egyik Fél sem ad ki a másik Fél előzetes, írásos beleegyezése nélkül sajtóközleményeket, nem tesz nyilvános bejelentéseket, beleértve bemutatókat szakmai közönség részére.

8.5 Az a késedelem, mely a szerződés hatálya alatt az üzemvitelből, vagy a Megrendelő által biztosított feltételből adódik (kivitelezést akadályozó üzemzavar), de nem a Vállalkozó felelősségi körébe tartozó okból keletkezik, olyan időtartammal hosszabbítja meg a teljesítési határidőt, amennyi idő az akadályoztatás elhárításához, illetve a szerződésben foglalt munka-, és forgalmi körülmények helyreállításához szükséges.

8.6. Felek megállapodnak, hogy amennyiben a késedelmes teljesítés a Megrendelő felelősségi körébe tartozó okra vezethető vissza, úgy a Vállalkozó mentesül a késedelem jogkövetkezményei alól.

* 1. Nem minősül a titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.

**9. Megrendelő jogai és kötelességei**

9.1 Megrendelő köteles a tevékenység ellátásához szükséges adatokat határidőben szolgáltatni. Ezzel összefüggésben Megrendelő folyamatosan a Vállalkozó rendelkezésére bocsátja valamennyi jelen tevékenység ellátásához szükséges dokumentációt (adat, utasítás stb.) és a helyi sajátosságokra vonatkozó információkat.

9.2 Megrendelő biztosítja, hogy a Vállalkozó, illetőleg munkatársai a Megrendelő munkaidejében a Megrendelő területére beléphessenek, és az adott esetben szükséges engedélyek beszerzésre kerüljenek annak érdekében, hogy a feladataikat és munkáikat a szerződés rendelkezéseinek megfelelően teljesítsék.

9.3 A Megrendelő által végzett bármelyik ellenőrzés, jóváhagyás nem menti fel a Vállalkozót a felelőssége alól.

9.4 Megrendelő – Biztonsági Főigazgatósága útján – jogosult, illetve egyéb szervei részvételével köteles a kivitelezés időszakában helyszíni szakmai, műszaki és biztonsági ellenőrzésre, amelynek során az ott folyó munkát nem zavarhatja, a Vállalkozó tevékenységét nem késlelteti. A Megrendelő Biztonsági Főigazgatóságának ellenőrzése kiterjed az irat és adatszolgáltatás kérésre, helyszíni ellenőrzésre és meghallgatásokra is, amelyek teljesítési kötelezettsége kiterjed a Vállalkozó alvállalkozóira is.

9.5 A Megrendelő a Vállalkozó által vállalt feladatok megfelelő teljesítését adatok, bizonylatok, egyéb szükséges dokumentációk bekérése útján jogosult bármikor ésszerű időpontban ellenőrizni. A Vállalkozó az ellenőrzést mindenben köteles segíteni, illetve biztosítani az ellenőrzés lehetőségét az esetlegesen igénybevett egyéb alvállalkozóival szemben is. A Vállalkozó teljesítésének ellenőrzésére a Megrendelő külső szakértő igénybevételére is jogosult azzal, hogy a Vállalkozó köteles együttműködni vele. A szakember köteles a megfelelő titoktartási szerződést aláírni, mielőtt a Vállalkozó az iratokhoz, vagy információhoz való hozzáférést jóváhagyásával biztosítja.

9.6 A Megrendelő köteles a szerződés teljesítése során a Vállalkozóval együttműködni, különösen az alábbi körben: folyamatosan a Vállalkozó rendelkezésére bocsátja a teljesítéshez szükséges rendelkezésére álló információkat, dokumentációkat, valamint, a szükséges, de rendelkezésére nem álló információk, dokumentációk megszerzésénél, amelyek a Megrendelő érdekkörében merülnek fel, együttműködik a Vállalkozóval.

9.7 A munkavégzéshez a Megrendelő a Vállalkozó részére eszközt nem ad át, a Vállalkozó a szerződés teljesítéséhez szükséges összes munkát, feladatot a saját eszközeivel köteles elvégezni, valamint a saját erőforrásaira támaszkodva.

**10. Vállalkozó jogai és kötelességei**

10.1 A Vállalkozó az alvállalkozó személyében csak a Megrendelő írásbeli hozzájárulásával eszközölhet változást. A bevonni kívánt alvállalkozónak az adott szakterületen megfelelő szakmai jártassággal, ismeretekkel és a munkavégzés minőségének tekintetében elfogadottsággal kell rendelkeznie, melyet a Megrendelő referenciadokumentációk bekérésével is ellenőrizhet.

10.2 A Vállalkozó a szerződésben foglaltak teljesítésébe bevont alvállalkozók tevékenységéért teljes felelősséget vállal. A Vállalkozó a jogszerűen igénybe vett alvállalkozókért úgy felel, mintha a munkát maga végezte volna; alvállalkozók jogosulatlan igénybevétele esetén felelős minden olyan kárért is, amely annak igénybevétele nélkül nem következett volna be. A Vállalkozó köteles olyan alvállalkozói szerződést kötni, amelyben az alvállalkozót ugyanazon kötelezettségek terhelik, mint a Vállalkozót a jelen szerződés szerint. A Vállalkozó által a teljesítésbe bevont alvállalkozókat megillető díjak alvállalkozók felé történő megfizetéséről a Vállalkozó köteles gondoskodni, és az alvállalkozók nem jogosultak semmilyen díj- vagy költségköveteléssel a Megrendelővel szemben fellépni. E körülményt a Vállalkozó köteles az alvállalkozói szerződésben rögzíteni. Megrendelő az alvállalkozókkal nem áll szerződéses kapcsolatban.

10.3 Vállalkozó vállalja, hogy feladatait a mindenkor hatályos jogszabályok betartásával és vonatkozó szokásoknak megfelelve, az elvárható legmagasabb színvonalon végzi el.

10.4 Vállalkozó kötelessége a feladat elvégzése során felmerült, előre nem látott körülményeket haladéktalanul, de legkésőbb 2 munkanapon belül Megrendelő kapcsolattartója felé elektronikus úton jelezni. Vállalkozó köteles továbbá Megrendelő figyelmét felhívni az ellentmondásra, vagy olyan következményre, amely a Megrendelő által elérni kívánt cél meghiúsulásához vezethet. Ennek elmulasztása esetén Vállalkozó teljes körű felelősséggel tartozik az ebből eredő károkért.

10.5 Vállalkozó köteles a közbeszerzési eljárásban a teljesítésbe bevonni kívánt szakemberek személyes részvételével teljesíteni a feladatot. A Vállalkozó részéről a szerződés teljesítésében részt vevő szakemberek:

**Hulladékgazdálkodási szakértő szakember(ek):**

A szakember neve:

Kamarai nyilvántartási száma:

E-mail:

Telefon:

Telefax:

**Veszélyes áru szállítási biztonsági tanácsadó (ADR tanácsadó) szakember(ek):**

A szakember neve:

Kamarai nyilvántartási száma:

E-mail:

Telefon:

Telefax:

**Teljesítésért felelős megbízott:**

A szakember neve:

E-mail:

Telefon:

Telefax:

**ADR oktatási bizonyítvánnyal rendelkező gépjárművezető:**

A szakember neve:

E-mail:

Telefon:

Telefax:

Amennyiben valamilyen okból ezen személyek közreműködése akadályba ütközik, Vállalkozó ezt köteles jelezni a Megrendelőnek, akinek írásbeli engedélyével jogosult – a Kbt. szabályainak betartása mellett – új személy(eke)t bevonni a teljesítésbe.

10.6 Jelen Szerződést a Kbt. 138. § (1) bekezdése szerint a Vállalkozónak kell teljesítenie. Vállalkozó ugyanakkor a jelen Szerződés teljesítéséhez a Kbt.-ben foglalt feltételek szerint jogosult alvállalkozót igénybe venni.

10.7. A jelen szerződés vonatkozásában a Felek „alvállalkozó” alatt a Kbt. alvállalkozó fogalmát és a „közreműködő” alatt a Ptk. szerinti közreműködő fogalmát értik.

10.8. Felek rögzítik, hogy a Vállalkozó a jelen Szerződés hatálya alatt új alvállalkozó bevonására csak a Kbt.-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen Szerződés 6. számú melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő részére történő megküldésével köteles teljesíteni.

10.9. A Vállalkozó az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Ptk. szabályai szerint felel.

10.10 Vállalkozó a teljesítéshez az alkalmasságának igazolásában részt vett szervezetet a Kbt. 65.§ (7) bekezdése szerint az eljárásban bemutatott kötelezettségvállalásnak megfelelően, valamint a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

10.11 Vállalkozó tudomásul veszi, hogy jelen Szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.

10.12 Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Vállalkozó a jelen Szerződés aláírásával kifejezetten tudomásul vesz.

10.13 Adott esetben (amennyiben a Vállalkozó a jelen szerződés megkötését megelőző közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg):

Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen szerződés megkötését megelőző közbeszerzési eljárás során a Vállalkozó a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Vállalkozó teljesítésének elmaradásával vagy hibás teljesítésével összefüggésben ért károk megtérítéséért.

10.14 A Vállalkozó a felülvizsgálati munkák megkezdésétől az átadás-átvételi eljárás lezárulásáig köteles biztosítani:

- a munkaterület és a munkaterületen található dolgok megfelelő őrzését,

- a munkaterületen a biztonságos tartózkodás, közlekedés, munkavégzés feltételeit.

10.15 A Vállalkozó a munkaterületen csak a szerződés teljesítésével összefüggő tevékenységet végezhet.

10.16 Ha a szerződés teljesítése során bármikor a Vállalkozó olyan feltételekkel találkozik, melyek akadályozzák a határidő szerinti teljesítést, köteles a Megrendelőt haladéktalanul írásban értesíteni a késedelem tényéről és annak várható időtartamáról. A fenti értesítés elmaradása vagy késedelmes közlés esetén annak minden következményét a Vállalkozó viseli.

10.17 A Vállalkozó kötelezettséget vállal a munka-, vagyon-, tűz- és - környezetvédelmi előírások és más vonatkozó jogszabályok maradéktalan betartására a teljesítés folyamán.

10.18 A Vállalkozó a Megrendelő utasításaitól abban az esetben térhet el, ha azt a Megrendelő érdeke feltétlenül megköveteli, és a Megrendelő előzetes értesítésére már nincs mód. Ilyen esetben a Megrendelőt az utasítástól való eltérésről haladéktalanul értesíteni kell.

10.19 A Vállalkozó kérheti a Megrendelőt, hogy írásban erősítse meg bármelyik döntését vagy utasítását, amelyet még nem adott írásba. A Vállalkozó köteles minden indokolatlan késedelem nélkül tájékoztatni a Megrendelőt az ilyen jellegű kívánságáról.

10.20 A Vállalkozót figyelmeztetési kötelezettség terheli a Megrendelő olyan utasításával szemben, amely a szerződés teljesítésével nincs összhangban, illetőleg előírásainak mellőzésére vonatkozik. A figyelmeztetés elmulasztásából eredő kárért a Vállalkozó felelős. Ha a Megrendelő az utasítását a figyelmeztetés ellenére is fenntartja, akkor minden az utasításból eredő kockázatot viselnie kell. A Vállalkozó az adott munka elvégzését élet, testi épség, egészség, környezet vagy vagyon védelmének megóvása érdekében megtagadhatja.

10.21 A Vállalkozó a Megrendelőnél hatályban lévő – a szerződésben szabályozottak tekintetében alkalmazandó – normatív előírásokat magára nézve kötelezőnek ismeri el. A Vállalkozó jelen szerződés aláírásával elismeri, hogy e normatív előírásokat megismerte.

10.22 A Vállalkozó a jelen szerződés szerinti feladatait az általánosan elfogadott szakmai elveknek, a vonatkozó szabványoknak, és utasításoknak megfelelő minőségben hibamentesen és határidőre köteles teljesíteni.

10.23 A Vállalkozó köteles a munkák elvégzése, valamint a hibák kijavítása folyamán megtenni az összes tőle elvárható lépést a környezet védelmére.

10.24 A Vállalkozó teljes mértékben felelős a munkaterületen végzett műveletek következményeiért. A megvalósítás módszerét úgy kell megválasztania, hogy az ne veszélyeztethesse a személy- és vagyonbiztonságot, a természetes és épített környezetet.

10.25 A Vállalkozó kötelezettséget vállal arra, hogy amennyiben a jelen szerződés teljesítése során valamely ingatlanon zöldkár, taposási kár, vagy egyéb kár keletkezik, azt a Ptk. szabályai szerint kártérítés jogcímén megtéríti.

10.26 A Vállalkozó és alvállalkozó által ellátott tevékenységért, illetve annak eredményéért a Vállalkozó teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére vezethető vissza. Ezen körben a Vállalkozó azon kárért is felel, melyet harmadik személy a Vállalkozó tevékenységével összefüggésben érvényesít a Megrendelővel szemben.

10.27 A Vállalkozó kijelenti, hogy a szerződésből fakadó kötelezettségeinek teljesítéséhez szükséges valamennyi személyi és tárgyi feltétellel, illetve a szerződés tárgyát képező egyéb szolgáltatások nyújtásához szükséges valamennyi engedéllyel és képesítéssel rendelkezik.

10.28 A Vállalkozó köteles intézkedni annak érdekében, hogy a munkaterületre arra jogosulatlan személy ne juthasson be.

10.29 A Vállalkozó az akadályok felmerülését követően haladéktalanul közölni köteles, az akadály felszámolásának várható idejét, valamint azon intézkedéseket, amelyeket a Vállalkozó a mielőbbi teljesítés érdekében megtesz. Az akadályok felszámolásának határidejére vonatkozó kikötések során a Vállalkozó köteles olyan határidő teljesítését vállalni, amely a teljesítés véghatáridejét figyelembe veszi.

10.30 Amennyiben a Vállalkozó szakfelügyelet vagy egyéb MÁV szerv közreműködésének igénybevételére kötelezett, akkor a Vállalkozónak külön megállapodást kell kötnie az illetékes MÁV szervezettel, amelyben rögzítik a közreműködés biztosításának feltételeit és a Vállalkozó által viselendő költségek (pl. szakfelügyeleti, szakipari költségek) elszámolását.

10.31 A Vállalkozó szavatosságot vállal azért, hogy a jelen szerződés teljesítése során elvégzett munkák megfelelnek a jogszabályokban és a jelen szerződésben foglalt követelményeknek, valamint a Megrendelő utasításainak. A Vállalkozó a fentiek elmulasztásából eredő károkért teljes és korlátlan felelősséggel tartozik.

10.32. A Munkaterületen a Vállalkozó tevékenységével összefüggésben a munkálatok időtartama alatt a kárveszélyt a Vállalkozó viseli.

**11. Szerződésszegés**

11.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a jelen Szerződés alapján őt terhelő bármely kötelezettségének teljesítését elmulasztja.

Amennyiben a Vállalkozó a jelen eljárás eredményeképpen megkötendő szerződést megszegi, kötbérfizetési és kártérítési felelősséggel tartozik.

11.2. A szerződő Felek a szerződés Vállalkozó felelősségi körébe tartozó okból származó nem teljesítése, hibás teljesítése, késedelmes teljesítése esetére – amennyiben a Vállalkozó a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól – kötbérfizetésben állapodnak meg. A kötbér számviteli bizonylata a terhelő levél.

11.3. A Vállalkozó a felelősségi körébe tartozó okból származó késedelmes teljesítése esetén az alábbi táblázatban foglalt összegű **késedelmi kötbér**t köteles fizetni minden késedelemmel érintett naptári nap után Megrendelő részére.

|  |  |
| --- | --- |
| **Kategóriák** | **Kötbér mértéke** |
| **1. kategória**  **≤50 kg-ig**  **(Ft/kg)** | **50.000 Ft** |
| **2. kategória**  **51-100. kg-ig**  **(Ft/kg)** | **100.000 Ft** |
| **3. kategória**  **101-1500 kg-ig**  **(Ft/kg)** | **300.000 Ft** |
| **4. kategória**  **1501-10.000 kg-ig**  **(Ft/kg)** | **500.000 Ft** |
| **5. kategória**  **10.001-500.000 kg-ig**  **(Ft/kg)** | **1.000.000 Ft** |

Valamennyi kategória tekintetében a késedelmi kötbér 5 munkanap alatt éri el a maximumát. Amennyiben a késedelmi kötbér összege eléri a maximális mértékét, úgy a Megrendelő jogosult választása szerint a teljes Szerződést azonnali hatállyal felmondani vagy attól elállni, és a szerződés meghiúsulásához kapcsolódóan a 11.4. pontban foglalt jogkövetkezményt alkalmazni. A Megrendelő részéről póthatáridő tűzése nem mentesíti Vállalkozót a késedelmi kötbér megfizetése alól.

11.4. Felek rögzítik, hogy amennyiben a Megrendelő a Vállalkozó szerződésszegése miatt a teljes Szerződést rendkívüli felmondással megszünteti, vagy a teljes Szerződéstől eláll, a **meghiúsulási kötbér** mértékének alapja a 4.1. pont szerinti nettó keretösszeg. A kötbér mértéke ez esetben a jelen bekezdés szerinti kötbéralap 20 %-a

11.5. Mennyiségileg, vagy minőségileg hibás teljesítés esetén Vállalkozó kötbér és kártérítési felelősséggel tartozik. A **hibás teljesítési kötbér** mértéke az Eseti Megrendeléssel meghatározott nettó Vállalkozási Díj 15 %-a.

11.6. A kötbér esedékessé válik:

- késedelmi kötbér esetén, ha a késedelem megszűnik, vagy a kötbér összege a kötbérmaximumot eléri;

- hibás teljesítési kötbér esetén, ha a Megrendelő a hibás teljesítéssel kapcsolatos igényét a Vállalkozónak bejelentette,

- meghiúsulási kötbér esetén, ha a Megrendelő a felmondását, elállását a Vállalkozónak bejelentette.

11.7. Felek rögzítik, hogy a jelen Szerződésben biztosított kötbérek kumulatívak, így akár együttesen, akár külön-külön, akár más jogkövetkezményekkel együtt is alkalmazhatóak a Megrendelő kizárólagos választása szerint. Felek rögzítik, hogy a Jelen Szerződés alapján az együttesen (összesen) felszámítható kötbér maximuma sem haladhatja meg a 4.1. pont szerinti keretösszeg 30%-át.

11.8. A Szerződésben szereplő kötbérek megfizetése nem érinti a jogszabályból és jelen Szerződésből Megrendelőt megillető bármely más igény érvényesítésének lehetőségét. A Megrendelő jogosult a jelen pontok szerinti kötbéreket meghaladó kárainak és a szerződésszegésből eredő egyéb jogainak az érvényesítésére is a Ptk. rendelkezéseinek megfelelően.

**12. a szerződés megszűnése**

* 1. A szerződés a jelen szerződésből eredő kötelezettségek maradéktalan, szerződésszerű teljesítésével vagy a jelen Szerződés 2.1. pontjában rögzített határozott idő leteltével szűnik meg.

12.2 A fenti pontban foglalt megszűnésén túlmenően a felek a Szerződést azonnali hatállyal egyoldalú jognyilatkozattal is megszüntethetik (rendkívüli felmondás), ha:

- az egyik Fél a Szerződésben meghatározott és vállalt kötelezettségeit nem teljesítette, s erre a másik Fél határidő tűzésével felszólította és a határidő eredménytelenül telt el;

- a másik Fél ellen csődeljárás vagy felszámolási eljárás indult, a csődeljárásról és a felszámolási eljárásról szóló 1991. évi XLIX. törvényben foglalt korlátok figyelembevételével;

- a másik Fél fizetésképtelenségét a bíróság a vonatkozó jogszabályok alapján jogerősen megállapítja;

- a másik Fél végelszámolását az erre jogosult szerv elhatározza;

- a Megrendelő jogosult jelen szerződést azonnali hatállyal felmondani Vállalkozó által a Megrendelő vagy Megrendelő szerződős partnerei, a MÁV Zrt. jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén.

Megrendelő jogosult továbbá a jelen Szerződést azonnali hatállyal felmondani a Szerződés további pontjaiban azonnali hatályú felmondási okként nevesített esetekben.

Megrendelő jogosult a szerződést azonnali hatállyal felmondani a jelen szerződés egyéb pontjaiban azonnali hatályú felmondási okként nevesített esetben.

12.3. Megrendelő az azonnali hatályú felmondást megalapozó körülmények fennállása esetében – amennyiben az eredeti állapot helyreállítható – választása szerint jogosult a Szerződéstől azonnali hatállyal elállni.

12.4. Ha a teljesítési határidő lejárta előtt nyilvánvalóvá válik, hogy a Vállalkozó a jelen Szerződésben vállalt kötelezettségeit esedékességkor nem tudja teljesíteni, és a teljesítés emiatt a Megrendelőnek már nem áll érdekében, a Megrendelő elállhat a Szerződéstől.

12.5. A fenti pontokban rögzített eseteket meghaladóan Megrendelő a Ptk. szabályai szerint gyakorolhatja a felmondás/elállás jogát.

12.6. A Kbt. 143. § (3) bekezdésében foglaltaknak megfelelően Megrendelő jogosult és egyben köteles a szerződést felmondani – ha szükséges, olyan határidővel, amely lehetővé teszi, hogy a szerződéssel érintett feladata ellátásról gondoskodni tudjon, ha

- Vállalkozóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés kb) pontjában meghatározott valamely feltétel; vagy

- Vállalkozó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés kb) pontjában meghatározott valamely feltétel.

12.7. A Megrendelő a Kbt 143. § (2) bekezdése alapján köteles a jelen szerződést felmondani, vagy – a Ptk.-ban foglaltak szerint – attól elállni, ha a jelen szerződés megkötését követően jut tudomására, hogy a Vállalkozó tekintetében a jelen szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

12.8. A szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.

12.9 Felmondás esetén Megrendelő fenntartja magának a jogot a szerződésszegésből eredő jogai érvényesítésére, ideértve kötbér követelésére és a kárai megtérítésére való jogot is.

12.10. A Vállalkozó kötelezettséget vállal arra, hogy jelen szerződés bármilyen okból történő megszűnése esetén a Megrendelő által rendelkezésére bocsátott iratokat, feljegyzéseket, bármely adathordozó berendezést vagy eszközt saját költségén, a szerződés megszűnésének napján a Megrendelő részére visszaszolgáltatja.

**13. A szerződés módosítása**

13.1. A szerződést mindkét Fél belegyezésével kizárólag a Kbt. 141. §-ában foglaltak szerint, írásban lehet módosítani. Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.

13.2. Nem minősül a szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni. Ugyancsak nem minősül a szerződés módosításának, az alvállalkozók személyének változása, ha azt a Megrendelő a Kbt-ben foglaltak alkalmazásával jóváhagyta.

13.3. Vállalkozó tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét vagy a szerződés szempontjából releváns tevékenységét a szerződés hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a szerződésbe – a Kbt. rendelkezéseivel összhangban – a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás a Vállalkozó jogait nem csorbítja, kötelezettségeinek teljesítését nem teszi terhesebbé.

**14. Vis maior**

14.1 A Felek mentesülnek szerződésszegésük jogkövetkezménye alól, ha a szerződésszegésre vis maior miatt került sor.

14.2 Ha bármelyik fél úgy véli, hogy vis maior következett be, és ez akadályozza a kötelezettségeinek végrehajtásában, azonnal köteles írásban (elsősorban faxon) értesíteni a másik Felet, s közölni vele az esemény körülményeit, okát és feltehetően várható időtartamát. Ebben az esetben valamennyi érintett teljesítési határidő meghosszabbodik a Felek által nem vitatott vis maior időtartamával.

14.3 Az értesítés elmulasztásából eredő kárért a mulasztó felet felelősség terheli.

14.4 Ha vis maior körülmény bekövetkezett, mindkét fél, de különösen a Vállalkozó köteles törekedni a szerződésből eredő kötelezettségeinek folytatólagos teljesítésére, amennyire az ésszerűen elképzelhető.

14.5 A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.

**15. Titoktartás**

15.1 A jelen szerződés teljesítése során bármely fél tudomására jutott olyan információk, amelyek a másik fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik.

15.2 A másik fél bizalmas információjáról tudomást szerző fél azt kizárólag a jelen szerződéssel kapcsolatban használhatja fel, a másik fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.

15.3 Felek megállapodnak, hogy egymás bizalmas információit kölcsönösen úgy védik, mint a sajátjukat. Minden, a jelen szerződés alapján átvett bizalmas információt - beleértve az arról készített bármilyen hordozón lévő másolatot is - az információtulajdonos rendelkezésének megfelelően vissza kell szolgáltatni, vagy meg kell semmisíteni az alábbi esetekben: a szerződés teljesül, a szerződés megszűnik, az azt felfedő azt megkívánja.

15.4 A jelen pont szerinti titoktartási kötelezettség a szerződés megszűnését követő 3 (három) évig fennmarad. A titoktartási kötelezettség nem vonatkozik arra az esetre, ha bíróság, hatóság kötelezése vagy jogszabályban előírt kötelezettség folytán az adatokat, információkat nyilvánossá kell tenni.

15.5 Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.

**16. alkalmazandó jog és joghatóság**

16.1 A szerződésben nem szabályozott kérdésekben különösen, de nem kizárólagosan a következő jogszabályokat/szabályozásokat kell figyelembe venni:

- a Polgári Törvénykönyvről szóló 2013. évi V. törvény,

- a közbeszerzésekről szóló 2015. évi CXLIII. törvény,

- valamint egyéb vonatkozó utasítások, különösen a MÁV Zrt. Munkavédelmi Szabályzata,

- 15/2016. (V. 13. MÁV Ért. 8.) EVIG számú elnök-vezérigazgatói utasítás az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjéről vonatkozó előírásai.

16.2 Jelen Szerződés teljesítésével kapcsolatos minden vitás kérdést a felek békés úton kísérelnek megoldani oly módon, hogy a vitatott kérdés és az azzal kapcsolatos álláspontja megjelölésével bármelyik Fél jogosult a másik Félhez intézett írásbeli értesítéssel a formális egyeztetést megkezdeni. Ha a vitás kérdést a Felek az írásbeli értesítés kézbesítésétől számított 30 napon belül nem tudják békés úton megoldani, és a jogvita rendezését szolgáló békés egyeztetés meghosszabbításáról a Felek nem állapodnak meg, a jogvitában a polgári perrendtartásról szóló mindenkor hatályos törvény rendelkezései szerint hatáskörrel, illetékességgel rendelkező bíróság jogosult eljárni.

**17. Egyéb rendelkezések**

17.1. Tekintettel arra, hogy Megrendelő a közbeszerzési eljárás dokumentumaiban azt előírta, Vállalkozó a jelen Szerződés teljesítéséhez projekttársaságot nem hozhat létre.

17.2. A Vállalkozó megismerte és jelen szerződés aláírásával elfogadja a MÁV Zrt. Etikai Kódexét (<http://www.mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. A Vállalkozó kijelenti, hogy vitás eset felmerülésekor a Megrendelő által lefolytatott eljárásban együttműködik a Megrendelő vizsgálóival. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.

17.3. Felek vállalják, hogy nem tanúsítanak olyan magatartást, amellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Vállalkozó kötelezettséget vállal arra, hogy a szerződéssel összefüggésben, annak teljesítése során sem a Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Vállalkozót teljes kártérítési felelősség terheli. A rendelkezés betartását a Megrendelő Biztonsági Főigazgatósága útján bármikor jogosult ellenőrizni.

17.4. A Vállalkozó jelen szerződést aláíró képviselője a Ptk. 3:31.§-ára is különös figyelemmel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.

17.5. A Szerződés magyar nyelven készült. A Felek minden a Szerződés teljesítésével kapcsolatos kommunikációt magyar nyelven folytatnak és a Vállalkozó minden, a Szerződéssel és teljesítésével kapcsolatos dokumentumot magyarul köteles a Megrendelő részére átadni.

Vállalkozó köteles biztosítani, hogy a teljesítésbe bevont szakemberei a szerződés teljesítése során magyar nyelven kommunikáljanak Megrendelővel, a teljesítés magyar nyelven történjen. Ennek minden költsége a Vállalkozót terheli.

17.6. Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve ha e rész nélkül a Felek a szerződést nem kötötték volna meg.

17.7. Jelen szerződés 4 eredeti példányban készült, melyből 3 példány a Megrendelőt 1 példány a Vállalkozót illeti.

17.8. Jelen szerződést a Felek erre felhatalmazott képviselői elolvasás után, mint akaratukkal és a valósággal mindenben megegyezőt, jóváhagyólag, cégszerűen aláírják.

17.9. A Szerződés elválaszthatatlan részét képezik – a **Preambulumban** említett dokumentumokon kívül az alábbi mellékletek:

1. sz. melléklet: Műszaki leírás

2. sz. melléklet: BASWARE Teljesítés Igazolás

3. sz. melléklet: Munkavédelmi melléklet

4. sz. melléklet: Nyilatkozat alvállalkozókról

5. sz. melléklet: A Kbt. 131. § (2) bekezdés szerinti melléklet a nyertes ajánlat értékelésre került elemeiről

6. sz. melléklet: Meghatalmazás

Budapest, 2017. …

|  |  |  |
| --- | --- | --- |
| ……………………… | ……………………… | ……………………… |
| **…….** | **………** |
|  | |  |
| a **MÁV Magyar Államvasutak Zrt.**  **MEGRENDELŐ** | | Vállalkozó |
| képviseletében | |  |

* 1. számú melléklet

**Műszaki leírás**

MÁV tulajdonban lévő nyílt vasúti pályán, és/vagy mellett, illetve ingatlanokon illegálisan elhelyezett különböző hulladék azonosítóval rendelkező hulladékok ártalmatlanítás céljából történő átvétele, gyűjtése, szükség szerint szállítható méretűre történő darabolása, elszállítása, az elszállított hulladék 2012. évi CLXXXV. törvény a hulladékról vonatkozó paragrafusai szerinti dokumentálásával.

Vállalkozó feladatát képezi a hulladékok helyszíni összegyűjtése, rakodása kézi vagy gépi erővel, valamint mérlegelése. Szükség szerint a hulladékok szállítható méretűre történő darabolására, tömörítésére a Vállalkozó által biztosított eszközökkel van lehetőség. Amennyiben szükséges nyílt lánggal, valamint szikrával járó munkafolyamatok kizárólag a MÁV Zrt. által kiadott tűzgyújtási engedély birtokában végezhető.

**Elszállítandó hulladékok azonosító kód szerinti besorolása**

|  |  |
| --- | --- |
| **Azonosító kód** | **Hulladék megnevezése** |
| **20 03 07** | **lomhulladék** |
| **17 01 07** | **beton, tégla, cserép és kerámia frakció vagy azok keveréke, amely különbözik a 17 01 06-tól** |
| **17 09 03\*** | **veszélyes anyagokat tartalmazó egyéb építési-bontási hulladék (ideértve a kevert hulladékot is)** |
| **15 01 10\*** | **veszélyes anyagokat maradékként tartalmazó, vagy azokkal szennyezett csomagolási hulladékok** |

**A munkavégzés menete**

 A hulladékok gépi és/vagy szükség esetén kézi rakodása, szükség szerinti darabolása, szállítása és a hulladékazonosító kód szerint engedéllyel rendelkező kezelőnek történő átadása, ártalmatlanítása. A szerződésben meghatározott feladatok dokumentálása a hatályos 2012. évi CLXXXV. törvény a hulladékról vonatkozó előírásai szerint.

 Szerződésben rögzített műszaki tartalomban meghatározott feladatok maradéktalan elvégzése.

 A hulladék elszállítását követően a terület rendezése (hulladékmentes felszín kialakítása).

 Fotódokumentáció készítése a munkálatok befejeztével a megtisztított területről.

**Szükséges dokumentumok**

 Hulladék átvételét igazoló dokumentumok (szállító jegy),

 Mérlegjegyek,

 Befogadó nyilatkozat,

 Hulladék átvételéhez, szállításához és ártalmatlanításához szükséges érvényes hatósági engedély(ek),

 Munkavégzéshez szükséges eszköz állomány (géppark) meglétét igazoló nyilatkozat,

 Folyamatábra és leírás, amely tartalmazza a hulladék összegyűjtésétől a végső elhelyezésig valamennyi munkafázist és hozzárendeli a teljesítésben résztvevőket. A dokumentumban meg kell adni valamennyi teljesítésben résztvevő hulladékkezelésre vonatkozó engedélyét (szállítás, kezelés, ártalmatlanítás stb.) vagy regisztrációs számát,

 Fotódokumentáció (területrészenként) ,

**Munkához szükséges szakemberek**:

 legalább 1 fő a környezetvédelmi, természetvédelmi, vízgazdálkodási és tájvédelmi szakértői tevékenységről szóló 297/2009. (XII. 21.) Korm. rendelet 1. számú melléklet 1.1. pontjában előírt hulladékgazdálkodási szakértő,

 a veszélyes áru szállítási biztonsági tanácsadóról szóló 25/2014. (IV. 30.) NFM rendelet szerint a közlekedési hatóság névjegyzékében szereplő legalább 1 fő veszélyes áru szállítási biztonsági tanácsadó (ADR tanácsadó),

 legalább 1 fő ADR oktatási bizonyítvánnyal rendelkező gépjárművezető.

 legalább 1 fő helyszíni teljesítéséért felelős megbízott

A keletkező hulladékok birtokosa a MÁV Zrt., arról jogszabály szerinti nyilvántartással és adatszolgáltatással tartozik a környezetvédelmi hatóság felé. Az elszállított hulladékokról a Vállalkozó feladata tömeg mértékegységben (kg) bizonylatot (mérlegjegy) kiállítani, amely a környezetvédelmi nyilvántartás, és adatszolgáltatás alapját képezi. A hulladékok elszállítása és kezelése csak területre hatályos érvényes környezetvédelmi hatósági engedély birtokában történhet. A rakodás megkezdésétől a hulladék birtokosa a Vállalkozó.

A megrendelés és teljesítés esetén nincs alsó mennyiségi korlát. Közúti szállítás esetén a Vállalkozó kötelessége és költsége mind az üres, mind a rakott állapotú tehergépkocsi mérlegelése. A mérlegelés valamennyi költségét a Vállalkozó viseli. Közúti szállítás esetén a mérlegelés (MKEH-nak a telepítés helye szerinti illetékes mérésügyi szerve által hitelesített hídmérlegen) üresen és rakottan kizárólag a felek által előzetesen egyeztetett mérlegelési helyen történhet. A teljesítést a Megrendelő folyamatosan ellenőrzi.

**A szerződés területi hatálya:**

**1. rész: „Szombathelyi Pályavasúti területi igazgatóság régióján illegálisan elhelyezett hulladékok elszállítása, kezelése**”

Az 1. rész területi hatálya a MÁV Zrt. szombathelyi Pályavasúti területi igazgatóság régiójára vonatkozik, amely magában foglalja:

* + - * **Győr-Moson-Sopron megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * **Vas megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * **Veszprém megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * **Zala megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.

**2. rész: „Budapesti Pályavasúti területi igazgatóság régiójának keleti részterületén illegálisan elhelyezett hulladékok elszállítása, kezelése**”

A 2. rész területi hatályaa MÁV Zrt. budapesti Pályavasúti területi igazgatóság régiójának keleti részterületére vonatkozik, amely magában foglalja:

* **Pest megye** Duna vonalától Északra és Keletre elhelyezkedő közigazgatási területe és a megyehatáron túl további 20 kilométer távolságig MÁV Zrt. kezelésű területen.

**3. rész: „Budapesti Pályavasúti területi igazgatóság régiójának nyugati részterületén illegálisan elhelyezett hulladékok elszállítása, kezelése**”

A 3. rész a MÁV Zrt. budapesti Pályavasúti területi igazgatóság régiójának nyugati részterületére vonatkozik, amely területi határonként magában foglalja:

Elsődleges terület határai:

Pest megye Duna vonalától Nyugatra elhelyezkedő közigazgatási területe MÁV Zrt. kezelésű területen.

Komárom-Esztergom megye közigazgatási területe MÁV Zrt. kezelésű területen. Fejér megye közigazgatási területe MÁV Zrt. kezelésű területen.

* **Északi határa:** Az országhatár mentén Ny->K-i irányba Nagyszentjánostól a Dunakanyarig (1, 4 vonal) ; Esztergom->Pilismarót, ->Lepence, ->Dunabogdány, Leányfalu->Szentendre bezárólag.
* **Nyugati határa:** Nagyszentjános->Komárom->Kisbér->Székesfehérvár (5, vonal)
* **Déli határ:** Ny->K-i irányban. Székesfehérvár->Pusztaszabolcs->Dunaföldvár (44, 43, 42 vonal – Dunaföldvár bezárólag)
* **Keleti határ:** É->D-i irányban Kisoroszi, Surány, Horány, Százhalombatta-> Dunaföldvár bezárólag, a Duna vonalát követve.(40,42,43 vonal)

**4. rész: „Miskolci Pályavasúti területi igazgatóság régióján illegálisan elhelyezett hulladékok elszállítása, kezelése**”

A 4. rész a MÁV Zrt. Pályavasúti területi igazgatóság Miskolc régióra vonatkozik, amely magában foglalja:

* **Nógrád megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.
* **Heves megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.
* **Borsod-Abaúj-Zemplén megye** közigazgatási területe és a megyehatáron túl további 20 kilométer távolságig MÁV Zrt. kezelésű területen.

**5. rész: „Szegedi Pályavasúti területi igazgatóság régióján illegálisan elhelyezett hulladékok elszállítása, kezelése**”

Az 5. rész a MÁV Zrt. Pályavasúti területi igazgatóság Szeged régióra vonatkozik, amely magában foglalja:

* Bács-Kiskun megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
* Csongrád megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
* Békés megye közigazgatási területe és a megyehatáron túl további 20 kilométer távolságig MÁV Zrt. kezelésű területen.

**6. rész: „Debreceni Pályavasúti területi igazgatóság régióján illegálisan elhelyezett hulladékok elszállítása, kezelése**”

A 6. rész a MÁV Zrt. Pályavasúti területi igazgatóság Debrecen régióra vonatkozik, amely magában foglalja:

* + - * Jász-Nagykun-Szolnok megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * Hajdú-Bihar megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * Szabolcs-Szatmár-Bereg megye közigazgatási területe és a megyehatáron túl további 20 kilométer távolságig MÁV Zrt. kezelésű területen.

**7. rész: „Pécsi Pályavasúti területi igazgatóság régióján illegálisan elhelyezett hulladékok elszállítása, kezelése**”

A 7. rész a MÁV Zrt. Pályavasúti területi igazgatóság Pécs régióra vonatkozik, amely magában foglalja:

* + - * Somogy megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * Tolna megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * Baranya megye közigazgatási területe és a megyehatáron túl további 20 kilométer távolságig MÁV Zrt. kezelésű területen.
      * Északi határ: Ny->K-i irányban. Székesfehérvár->Pusztaszabolcs->Dunaföldvár (44, 43, 42 vonal – Dunaföldvár bezárólag)
      * Keleti határ: Észak-> Déli vonalban a Duna mentén Dunaföldvártól az országhatárig

**Kategóriák**

A hulladék szállítás megrendelési típusait 5, tömegükben eltérő kategóriára osztjuk. Az 1-2. kategóriába a kisebb mennyiségű, egyszerűen elszállítható hulladékokat soroljuk.

**1. kategória**

(pl.: 1-2 zsák vagy annál kevesebb hulladék esetén)

≤50 kg

**2. kategória**

≥51-100 kg

A 3., vagy attól magasabb mennyiségi kategóriába tartozó hulladékok esetén, a szállításukhoz alkalmazható gépjármű kategóriákat vettük figyelembe.

**3. kategória:**

Áruszállító gépkocsik, **legfeljebb 3,5 t műszakilag megengedett legnagyobb össztömeggel**. ≥101-1500 kg-ig

**4. kategória:**

Áruszállító gépkocsik, **több mint 3,5 t, de legfeljebb 12 t műszakilag megengedett legnagyobb össztömeggel**.

≥1501-10.000 kg-ig

**5. kategória:**

Áruszállító gépkocsik, **több mint 12 t műszakilag megengedett legnagyobb össztömeggel.**

≥10.001-500.000 kg-ig

Egy négyzetbe egy árat szükséges megadni, ami az adott kategóriára és az adott hulladék típusra vonatkozik. A hulladék kezelési költségének tartalmazni kell az adott kategóriára vonatkozó szállítási, rakodási költséget is, tehát kategóriákra bontva a hulladékok szállítási költsége beépítésre kerül a hulladékok kezelési költségébe. Az Ajánlattevő kizárólag teljes körű ajánlatot tehet, a nem teljes körű ajánlat érvénytelen.

|  |  |  |  |  |
| --- | --- | --- | --- | --- |
| **Azonosító kód** | **15 01 10\*** | **17 01 07** | **17 09 03\*** | **20 03 07** |
| **Hulladék megnevezése** | **veszélyes anyagokat maradékként tartalmazó, vagy azokkal szennyezett csomagolási hulladékok** | **beton, tégla, cserép és kerámia frakció vagy azok keveréke, amely különbözik a 17 01 06-tól** | **veszélyes anyagokat tartalmazó egyéb építési-bontási hulladék (ideértve a kevert hulladékot is)** | **lomhulladék** |
| **1. kategória**  **≤50 kg-ig**  **(Ft/kg)** |  |  |  |  |
| **2. kategória**  **51-100. kg-ig**  **(Ft/kg)** |  |  |  |  |
| **3. kategória**  **101-1500 kg-ig**  **(Ft/kg)** |  |  |  |  |
| **4. kategória**  **1501-10.000 kg-ig**  **(Ft/kg)** |  |  |  |  |
| **5. kategória**  **10.001-500.000 kg-ig**  **(Ft/kg)** |  |  |  |  |
| **összesen:**  **(Ft/kg)** |  |  |  |  |

**Érvényesség, elszámolás és számlázás**

A szerződés érvényes a szerződés lejáratáig vagy a keret kimerüléséig. A szerződés időtartama a megkötéstől számított 24 hónap (+ 12 hónappal a megrendelő által egyoldalúan meghosszabbítható, amennyiben a költség keret ezt lehetővé teszi).

Az elszámolás a gyűjtött és elszállított hulladék ártalmatlanító létesítményben történő átadását követően, valamennyi jogszabály előírás szerinti dokumentummal átadott mennyiség után Ft/kg egységáron történik. A Vállalkozó az elszállított mennyiség (kg) alapján havonta nyújthat be gyűjtőszámlát.

Az elszámolás adott hónapban az elszállított, teljesítésigazolt hulladékok összesített mennyisége alapján történik a szerződésben szereplő hulladék azonosító kódokhoz tartozó egységár alapján.

**3. sz. melléklet**

**Munkavédelmi melléklet**

A munkavédelemről szóló 1993. évi XCIII. törvény 40.§ (2) alapján az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjét szabályozó 15/2016. (V. 13. MÁV Ért. 8.) EVIG számú elnök-vezérigazgatói utasításában szabályozta, melynek megfelelően a szerződő felek a munkavégzés rendjét az alábbiakban rögzítik:

1. Általános rendelkezések

1. A MÁV Zrt. területe:

1.1. Az utazóközönség és a fuvaroztató felek részére meg nem nyitott területek, illetve egyéb (épületek, irodaházak) korlátozás nélkül vagy időszakosan utasforgalmi és/vagy fuvarozási célra megnyitott területek valamint a vasúti tevékenység üzemszerű működéséhez kapcsolódó területek.

2. Hatályok meghatározása:

2.1. Vállalkozó tudomásul veszi, hogy a munkavédelmi szabályok területi hatálya kiterjed:

azokra a MÁV Zrt. tulajdonában és/vagy kezelésében lévő munkaterületekre, ahol az üzemeltetői és munkáltatói jogokat a MÁV Zrt. részben vagy egészben gyakorolja és oda idegeneket léphetnek be, vagy ott külső vállalkozó munkát, szolgáltatást végez

azokra a MÁV Zrt. tulajdonában és a MÁV Zrt. tulajdonában levő gazdálkodó szervezet kezelésében, vagy a MÁV Zrt. kezelésében, de a MÁV Zrt. tulajdonában levő gazdálkodó szervezet tulajdonában lévő munkaterületekre, ahol a MÁV Zrt. munkavállalói, szerződéses partnerei esetenként végeznek munkát.

2.2. A vállalkozó tudomásul veszi, hogy a munkavédelmi szabályok személyi hatálya kiterjed a MÁV Zrt. területén munkát végző külső vállalkozókra és azok alvállalkozóira.

II. Idegenek a MÁV Zrt. területére történő belépési rendje szerződéses munka elvégzése céljából:

1. A belépés engedélyezése és feltételei:

1.1. A MÁV Zrt. elválasztott és nem elválasztott területére a MÁV Zrt.-vel munkaviszonyban nem álló személyek munkavégzés céljából csak belépési engedély birtokában léphetnek be.

1.2. A belépés engedélyezésére, vagy annak megvonására a Vállalkozónak a MÁV Zrt. Igazgatási és Ügyviteli Szervezet Területi Csoportja jogosult, ahol Marton Anita igazgatási szakelőadó végzi (elérhetőségei: telefon:  +36 (1) 515-2418, mobil: +36 (30) 979 6066, e-mail: martonan@mav.hu)

A belépési engedélyeket írásban kell kérni. Az engedélykérési kötelezettségről, az engedélykérés módjáról, helyéről, az engedély kiadására jogosult személyéről az idegen felet a szerződéskötéskor az idegen féllel kapcsolattartásra szerződésben kijelölt MÁV Zrt. munkavállaló köteles írásban tájékoztatni. Az alvállalkozók részére is a Vállalkozó kéri meg az engedélyt.

A belépést engedélyező az engedély kiadása előtt köteles az engedélyt kérőtől a munkavédelmi feltételek teljesüléséről nyilatkozatot kérni és jogosult a nyilatkozatot igazoló dokumentumokat ellenőrizni.

A belépési engedélyen a munka irányítójának, valamint a munkát végző dolgozóknak a nevét és azonosításra alkalmas fényképes igazolványuk számát fel kell tüntetni.

A belépési engedélyt a munkavégzés időtartama alatt a munkát végzőnek, csoportos belépési engedély esetén a munkacsoport vezetőjének folyamatosan magánál kell tartania.

A belépést engedélyező, vagy a szerződést kötő indokolt esetben - személy, vagyon, és forgalombiztonsági szempontok figyelembevételével - a belépést kísérő jelenlétéhez kötheti.

2. A belépési engedély érvényessége:

A belépési engedély határozott időre szólóan adható meg. A belépési engedély érvényessége szükség esetén módosítható, illetve indokolt esetben visszavonható.

II. Munkavédelmi szabályok

1. A Vállalkozó kötelezi magát arra, hogy a MÁV Zrt.-vel kötött szerződésben meghatározott munkavédelmi feltételeket érvényesíti a vele szerződéses jogviszonyban álló további vállalkozókkal (alvállalkozó, fuvarozó stb.), ha azokkal a MÁV Zrt. területén végeztet munkát, vagy szolgáltatást.

2. A melléklet nem kell tartalmazza azokat a – törvényben, jogszabályban, rendeletben, kötelező szabványban, biztonsági szabályzatban előírt – munkavédelmi szabályokat, amelyek vonatkozó előírásait a külső vállalkozó – a szerződéstől függetlenül is – köteles ismerni és betartani.

3.Munkaterület megközelítése: A Megrendelő és a Vállalkozó között létrejött Vállalkozási szerződést a munkaterület átadási jegyzőkönyvben rögzített munkaterületen kell teljesíteni. A munkaterület megközelítése a munkaterület átadási jegyzőkönyvben rögzítettek szerint történhet.

4. Munkaterület átadása-visszavétele, munkaterület fedezése

4.1. A munkaterületen a vállalkozó, és a vele munkavégzésre, szolgáltatásra irányuló jogviszonyban álló további vállalkozó vagy munkavállaló (továbbiakban: alvállalkozó) a terület átvétele előtt, illetve a terület visszaadása után munkát (szolgáltatást) nem végezhet és nem végeztethet.

4.2. A munkaterület átadása külön eljárás alapján történik, ahol a felek a munkaterület biztonsági állapotáról megtekintés alapján győződnek meg.

4.3. A munkaterület átadás a rendeletekben meghatározottak szerint írásban történik, illetve - a munkaterület biztonságos állapotáról történő meggyőződés után kell visszavenni - a munkálatok befejezését vagy felfüggesztését követően a MÁV Zrt.-­vel közvetlen szerződéses jogviszonyban álló vállalkozótól.

4.4. Az átadott munkaterületen az ott munkát végzők munkairányítójának (vezetőjének) előzetes értesítése és hozzájárulása nélkül a MÁV Zrt. munkavállalója - a szerződésből adódó jogosultság (pld. ellenőrzés, előzetes minőségi átvétel, előzetes megállapodás, egyidejűleg végzett munkára stb.) gyakorlása vagy veszélyelhárítás kivételével - a terület visszaadásáig nem végezhet munkát.

4.5. A vasúti vágányokon végzett munkánál a munkaterület közlekedésbiztonsági szempontból történő fedezéséért felelős személy a Vállalkozó felelős vezetője a helyszínen. A vasúti vágányok közötti és a vasúti vágányokat keresztező közlekedésnél, anyagmozgatásnál és szállításnál a hivatkozott vezérigazgatói utasítás 4.2.5 pontjaiban foglaltak szerint kell eljárni.

6. A vállalkozó kötöttpályás és közúti járműveivel a MÁV Zrt. területén (vágányhálózatán, közforgalom elől elzárt úthálózatán, munkaterületein) csak a MÁV Zrt. engedélyével közlekedhet. A MÁV Zrt úthálózatán történő közúti járművel történő közlekedésre az engedélyt a MÁV Zrt. területileg illetékes szolgálati egység vezetője jogosult területe vonatkozásában megadni, mely tartalmazza az útvonalat és a közlekedés feltételeit. A közlekedési jogosultságot igazoló bizonylatot (engedély, jogosítvány) a jármű vezetője köteles magánál tartani, azt ellenőrzés esetén felmutatni.

7. Munkavégzés:

7.1. A MÁV Zrt. területén a külső vállalkozók munkát és/vagy szolgáltatást csak szerződés alapján végezhetnek.

7.2. A szerződésben foglaltak betartásáról - saját munkavállalója és alvállalkozója vonatkozásában - a vállalkozó köteles gondoskodni.

7.3. A munkavégzés - a belépési engedélyen kívül - csak külön írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felső vezetékkel ellátott pályarészen végzett rakodásnál).

7.4. A munkavégzésnél a MÁV Zrt. szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő a személyi biztonságot csökkentő feltételeket nem szabad az idegenek (szerződő fél, hatósági személyek stb.) számára sem megengedni.

7.5. A vállalkozó az átadott vagy a szerződés szerint közösen használt MÁV Zrt. munkaterületen kívül a MÁV Zrt. más területén munkát nem végezhet.

7.6. Ha a szerződésben foglaltak teljesítése közben olyan tevékenység végzésére van szükség, amelynek indokoltsága a szerződés megkötésének időpontjában előre nem volt látható és az a MÁV Zrt. tevékenységét zavarhatja, területét érintheti, vagy a MÁV Zrt. munkavállalóinak és szolgáltatásait igénybe vevőinek személyi biztonságát csökkenti a vállalkozó a művelet végrehajtására a MÁV Zrt. szerződésben meghatározott képviselőjétől köteles eseti engedélyt kérni és ­írásban adott utasítása szerint eljárni.

7.7 A vasúti, vagy egyéb szakképzettséget igénylő (pl. kiskocsivezető, vonatvezető, mozdonyvezető, pályamester, figyelőőr stb.) tevékenységet a vállalkozó csak akkor végezhet, ha a MÁV Zrt. hasonló tevékenységet végző alkalmazottjával megegyező szakképzettséggel, érvényes vizsgával, (vizsgákkal) és egyéb kötelező feltételekkel (pld. vonalismeret, helyismeret, orvosi alkalmasság stb.) rendelkezik. A szakképzettség meglétére a Vállalkozó a munkaterület átadás során készülő jegyzőkönyvben tesz nyilatkozatot. A vasúti szakképzettséget igénylő tevékenységet ellátó vállalkozó vagy munkavállalója a szerződésben vállalt kötelezettségek teljesítése érdekében a MÁV Zrt. munkavállalójával azonos intézkedési jogkörrel, kötelezettséggel és felelősséggel ruházható fel a MÁV Zrt. részéről. Ha a MÁV Zrt. saját munkavállalói számára valamely művelet végrehajtását előírás tiltja, vagy feltételekhez köti, azt a vállalkozó számára is meg kell tiltani, vagy azonos feltételekhez kötni.

7.8. Villamos felsővezetékkel ellátott vonalakon, valamint vasúti vágány elsodrási határán belül végzett munkák esetén Vállalkozó alkalmazottjai tartoznak betartani az E101 Utasítás, a Vasútépítés és Fenntartási Munkavégzés Biztonsági Szabályzata, Forgalmi utasítások, valamint az MVSZ rájuk vonatkozó fejezetének előírásait.

8. Felügyelet alatt végezhető munkák és feltételei:

8.1. Ha a Vállalkozó részére átadott munkaterület a vasút egyéb technológia területeitől munka és közlekedésbiztonsági szempontból szervezési vagy egyéb intézkedésekkel nem választható el, a munkavégzést munkavédelmi szempontból történő összehangoló személy a Vállalkozó alkalmazottja, ha rendelkezik a szükséges vasúti szakképzettséggel, ennek hiányában MÁV Zrt. felügyelettel is megbízott munkavállalója felel.

8.2. Vállalkozó alkalmazottjai vasúti forgalommal összefüggő vasúti szakképzettséget igénylő munkát az átadott munkaterületen csak akkor végezhet, ha ugyanazt a tevékenységet végző MÁV alkalmazottal azonos és érvényes szakképzettséggel, illetve szakvizsgával és érvényes orvosi alkalmassági vizsgálattal rendelkezik, az adott tevékenységgel megbízták, ehhez Megrendelő hozzájárult és ezt a tevékenységet végző tevékenysége közben írásban igazolni tudja. Megrendelő hozzájárulásának megadása előtt jogosult a feltételek teljesüléséről meggyőződni. A Megrendelő hozzájárulását a munkaterület átadás-átvételi jegyzőkönyvben rögzíti.

8.3. Vállalkozó érvényes vasúti szakvizsgákkal rendelkező dolgozójának intézkedési jogköre azonos az ugyanazon érvényes vasúti szakvizsgákkal rendelkező MÁV Zrt. dolgozói intézkedési jogkörével.

8.4. A munkavégzés munkavédelmi szempontból történő összehangolását (felügyeletet) ellátó személy a munkavállaló felügyeletét köteles úgy ellátni, hogy a munkavégzés a MÁV Zrt., illetve a vállalkozó és a munkavégzés hatókörében tartózkodók személyi biztonságát, egészségét és a forgalom lebonyolítását ne veszélyeztesse.

8.5. A felügyelet ellátásával (a tevékenységek munkavédelmi szempontból történő összehangolásával) megbízott munkavállaló - személy- és közlekedésbiztonságra vonatkozó - utasításait a vállalkozó köteles betartani.

8.6. Ha a felügyeletet ellátó (a tevékenységeket munkavédelmi szempontból összehangoló) személy a MÁV Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a meghatározottak szerint eljárni.

8.7. A felügyeletet ellátó személynek folyamatosan a helyszínen, vagy a helyszín áttekintésére alkalmas helyen kell tartózkodnia, ha a munkavégzés jellege, a munkaterület áttekinthetősége, illetve a vasútüzem és szolgáltatásait igénybevevők biztonsága ezt szükségessé teszi. A folyamatos jelenlét szükségességét a munkaterület átadás-átvételi jegyzőkönyvben meg kell határozni. Ha a helyszín áttekintése nem oldható meg, a felügyeletet ellátó személy és a távolabb tartózkodók között rádióval vagy más alkalmas módon a kommunikációt biztosítani kell.

9. Pályalétesítményekre vonatkozó kiegészítő szabályok:

9.1. A pályaépítési és fenntartási munkáknál, műtárgyak építésénél és fenntartásánál az előzőkben foglaltakon kívül be kell tartani a D.2., D.3., D.5. sz. utasítás vonatkozó szabályait, valamint a szerződést kötő felek által a biztonság szempontjából fontosnak tartott – szerződésben vagy más megállapodásban rögzített – egyéb előírásokat.

9.2. Biztosítóberendezést, vagy azok szerkezeti elemeit érintő munkavégzésnél be kell tartani a TB 1. sz. Utasítás vonatkozó szabályait és a szerződést kötő felek által a biztonság szempontjából fontosnak tartott egyéb – szerződésben, vagy más megállapodásban rögzített – előírásokat.

9.3. A 9.1.; 9.2. pont szempontjából rögzített megállapodásnak minősül az elektronikusan rögzített megállapodás is, ha annak az érintett felek számára történő eljuttatása bizonyítható (p1.: hangrögzítő berendezés, visszaigazolt e-mail stb.)..

10. Ellenőrzés:

10.1. A belépési-, munkavégzési-, közlekedési, technológiai előírások betartását a MAV Zrt. ellenőrzésre jogosult munkavállalói, megbízottjai a MAV Zrt. területén – az átadott, elválasztott munkaterületen is – bármikor jogosultak ellenőrizni.

10.2. Az ellenőrzés megkezdése előtt a MAV Zrt. munkavállalója, megbízottja ellenőrzési jogosultságát köteles igazolni.

10.3. Az előzőekben meghatározottakat a vállalkozó köteles saját munkavállalói, alvállalkozói tudomására hozni.

11. A munkavégzés felfüggesztése:

11.1. A MÁV Zrt. felügyeletet ellátó, vagy ellenőrzésre jogosult, vagy szerződéskötéskor a MÁV Zrt. képviseletében eljáró munkavállalója a munkavégzést azonnal leállíthatja, illetve a szerződést – a szerződésben meghatározott kockázat esetén – a MÁV Zrt. egyoldalúan azonnali hatállyal indokolás nélkül bármikor felbonthatja:

– ha a foglalkoztatás, vagy a munkaeszközök használata, vagy a biztonsági intézkedések betartásának hiánya a MÁV Zrt. munkavállalóit, ügyfeleit, vagy a vasúti közlekedés biztonságát, vagy a vagyonbiztonságot veszélyezteti,

– ha a munkavégzés a szerződésben foglaltaktól és a kiadott engedélyektől eltér.

11.2. A munkavégzés leállítását írásban is a vállalkozó tudomására kell hozni.

11.3. A Vállalkozó a MÁV Zrt. munkavégzés leállítására és a szerződés felbontására való jogosultságát tudomásul veszi.

11.4. A vállalkozó a MÁV Zrt. előzőekben meghatározott jogosultságát köteles saját munkavállalói és alvállalkozói tudomására hozni.

12. Oktatás:

12.1. A vállalkozó vezetőjét, vagy megbízottját a MÁV Zrt. területileg illetékes szolgálati egység vezetője v. megbízottja bizonyíthatóan köteles a tevékenységéhez kapcsolódó munkabiztonsági, közlekedésbiztonsági és helyi körülményekből adódó veszélyekről, a MÁV Zrt belső utasításainak (D2., D.3., D.5., E.101., F.1., F.2., 45/2012. (IX. 07. MÁV ÉRT. 21.) EVIG sz. ut., Balesetvizsgálati Utasítás) munkavédelmet érintő részeiről kioktatni és az oktatás megtartását írásban dokumentálni. Ennek tényét a munkaterület átadási jegyzőkönyvben, illetve a munkavégzés közben megváltozott körülményekről az építési naplóban rögzíteni kell.

12.2. A vállalkozó által végzett munka technológiájából adódó munkavédelmi ismeretek valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Zrt. képviselője részéről megtartott oktatás tárgyát. A Vállalkozó munkavállalóinak munkavédelmi oktatása a Vállalkozó kötelezettsége.

12.3. A vállalkozó kötelezi magát arra, hogy a vele szerződéses jogviszonyban álló vállalkozók (alvállalkozók, fuvarozók) munkavédelmi oktatásáról a MÁV Zrt.-vel közvetlen szerződéses jogviszonyban álló vállalkozó köteles gondoskodni a MÁV Zrt.-vel kötött feltételek további érvényesítésével.

12.4. A vállalkozó - a MÁV Zrt. belső utasításaiból - az általa tartandó oktatáshoz a szerződő MÁV Zrt. féltől segédanyagot (szabályzatok, utasítások, Munkavédelmi Szabályzat stb.) kérhet, amelyeket a MÁV Zrt. köteles biztosítani. Az átadott segédanyagokat vállalkozó a szerződésben foglaltak teljesítésének befejezése után köteles szerződő fél részére visszaadni.

13. Baleset esetén teendő intézkedések:

13.1. A vállalkozó köteles a személyi sérüléssel járó és/vagy dologi kár következményű baleseteket és a kialakult veszélyhelyzeteket a MÁV Zrt. területileg illetékes szolgálati egysége részére azonnal bejelenteni, ha a bekövetkezett esemény a MÁV Zrt. eszközeivel vagy munkavállalóinak tevékenységével összefüggésbe hozható, vagy a MÁV Zrt. közlekedésbiztonságát, alkalmazottainak vagy ügyfeleinek személyi vagy vagyonbiztonságát veszélyezteti.

13.2. Baleset vagy veszélyeztetés esetén bármelyik szerződő fél közös vizsgálatot igényelhet, amelynek a másik szerződő fél köteles eleget tenni.

13.3. A közlekedésbiztonságot veszélyeztető esetek és balesetek vizsgálata alkalmával a Vállalkozó magára nézve is kötelezően tudomásul veszi a MÁV Zrt. Balesetvizsgálati Utasításban előírtakat, és biztosítja a vizsgálat lefolytatásához szükséges feltételeket.

13.4. A MÁV Zrt. részéről végzett vizsgálathoz szükséges okiratokat köteles a vizsgálatot végzők rendelkezésére bocsátani.

14. Vegyes rendelkezések:

14.1. A vállalkozó a munkavégzés ideje alatt a munkaterületet és annak környezetét tartozik megóvni, a munka befejezésekor azt szennyezés-mentes állapotban visszaadni és a munkafolyamatokat a lehető legkisebb zajjal köteles elvégezni. Amennyiben a megrendelőt a Vállalkozó által okozott zajkeltés vagy más egyéb környezeti veszélyeztetés miatt megbüntetnék – a költségeket a benyújtott tényleges számla alapján – tartozik a MÁV Zrt.-nek visszafizetni.

14.2. Amennyiben a megrendelőnek munkavédelmi ellenőrzéskor a kivitelezéssel kapcsolatban - vállalkozói mulasztás miatt - bírságot kellene fizetnie, azt a vállalkozóra háríthatja.

Jelen munkavédelmi mellékletben nem rögzített kérdésekben a munkavédelemről szóló - többszörösen módosított – 1993. XCIII. sz. törvényben és „Az idegen személyek MÁV területén történő tartózkodásáról és a külső vállalkozó MÁV területen történő munkavégzésének munkavédelmi feltételeiről” szóló 45/2012. (IX. 07. MÁV ÉRT. 21.) EVIG számú utasításban foglaltak irányadók.

**4. sz. melléklet**

**Nyilatkozat alvállalkozókról**

Alulírott ………………….(név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: Társaság) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság, mint vállalkozó és a MÁV Zrt., mint megrendelő között a……………………………… tárgyában …………………..(dátum) napján kötött vállalkozási szerződés teljesítésébe a Társaság az alábbi alvállalkozók kívánja bevonni, továbbá kijelentem, hogy ezen alvállalkozók nem állnak a Kbt. és a hivatkozott vállalkozási szerződés megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[7]](#footnote-7)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[8]](#footnote-8)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[9]](#footnote-9)

……………….., 201………………..

………………

…………………

Vállalkozó cégszerű aláírása

**5. sz. melléklet**

A Kbt. 131. § (2) bekezdés szerinti melléklet a nyertes ajánlat értékelésre került elemeiről

**6. sz. melléklet**

Meghatalmazás

1. Részajánlat számozása alapján töltendő ki! [↑](#footnote-ref-1)
2. Részajánlat számozása alapján töltendő ki! [↑](#footnote-ref-2)
3. Részajánlat számozása alapján töltendő ki. [↑](#footnote-ref-3)
4. Valamennyi rész tekintetében alkalmazandó szerződéses tartalom. [↑](#footnote-ref-4)
5. Minimum 3 munkanap, Vállalkozó ajánlata alapján töltendő ki. [↑](#footnote-ref-5)
6. Részajánlat alapján töltendő ki. [↑](#footnote-ref-6)
7. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-7)
8. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-8)
9. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-9)